Abiib Aw Aadan Jaamac oo isna kana mid ah siyaasiyiinta caanka ah ee magaalada Boon ayaa isagu ka hadlay inaan boqor saleemaan loo arag inuu yahay boqor jilib ka mid ah jilibyada Reer Awdal ama Reer Selel, balse uu yahay boqor u dhexeeya dhammaan dadweynaha dhulkaasi, loona baahanyahay in lagu garab galo hawlihiisa iyo danta umadda, isagoo boqorka xusuusiyey in maanta uu fuulay xil weyn oo u baahan inuu ku guto dulqaad, maankana uu ku hayo inuu inta wanaagsan iyo inta kaleba boqor u yahay, arrimaha siyaasadeed ee hoos u dhigay dhadhankii madax dhaqmeedyada Soomaalilandna uu iska ilaaliyo.
